ข้อบังคับมหาวิทยาลัยเทคโนโลยีสุรนารีข้อบังคับมหาวิทยาลัยเทคโนโลยีสุรนารีว่าด้วยการสรรหาอธิการบดีพ.ศ. ๒๕๓๗ เพื่ออนุวัตการให้เป็นไปตามบทบัญญัติมาตรา๒๒ และมาตรา ๒๓ แห่งพระราชบัญญัติมหาวิทยาลัยเทคโนโลยีสุรนารี พ.ศ. ๒๕๓๓อาศัยอำนาจตามความในมาตรา ๑๖ (๗) แห่งพระราชบัญญัติมหาวิทยาลัยเทคโนโลยีสุรนารีพ.ศ. ๒๕๓๓ สภามหาวิทยาลัยเทคโนโลยีสุรนารี ในการประชุมครั้งที่ ๒/๒๕๓๗ เมื่อวันที่๑๒ มีนาคม ๒๕๓๗ จึงมีมติให้ออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับมหาวิทยาลัยเทคโนโลยีสุรนารี ว่าด้วยการสรรหาอธิการบดีพ.ศ. ๒๕๓๗ ข้อ ๒ให้ใช้ข้อบังคับนี้ตั้งแต่บัดนี้เป็นต้นไปข้อ ๓ในข้อบังคับนี้มหาวิทยาลัยหมายถึง มหาวิทยาลัยเทคโนโลยีสุรนารีสภามหาวิทยาลัย หมายถึง สภามหาวิทยาลัยเทคโนโลยีสุรนารีอธิการบดีหมายถึง อธิการบดีมหาวิทยาลัยเทคโนโลยีสุรนารีคณะกรรมการสรรหา หมายถึง คณะกรรมการสรรหาอธิการบดีข้อ ๔ให้นายกสภามหาวิทยาลัยรักษาการตามข้อบังคับนี้ข้อ ๕[๑]การดำเนินการสรรหาอธิการบดีเพื่อพิจารณาดำเนินการเพื่อทรงพระกรุณาโปรดเกล้าฯ แต่งตั้งให้ดำเนินการให้แล้วเสร็จไม่น้อยกว่า ๓เดือนและให้กระทำการเป็นการลับทุกขั้นตอน ก่อนที่อธิการบดีที่ดำรงตำแหน่งอยู่จะครบวาระการดำรงตำแหน่งข้อ ๖ให้มีคณะกรรมการสรรหาคณะหนึ่ง ซึ่งสภามหาวิทยาลัยแต่งตั้ง ประกอบด้วยกรรมการสภามหาวิทยาลัยผู้ทรงคุณวุฒิหนึ่ง เป็นประธาน กรรมการสภามหาวิทยาลัยซึ่งสภาวิชาการเลือกจากกรรมการสภาวิชาการ หนึ่งคน กรรมการสภามหาวิทยาลัยซึ่งเลือกตั้งจากคณาจารย์ประจำ หนึ่งคน กรรมการสภามหาวิทยาลัยผู้ทรงคุณวุฒิ สองคนเป็นกรรมการ ให้คณะกรรมการสรรหาเลือกกรรมการคนใดคนหนึ่งเป็นเลขานุการข้อ ๗ให้คณะกรรมการสรรหามีหน้าที่ดังต่อไปนี้(๑) ศึกษาวิเคราะห์สถานภาพความต้องการทิศทางการพัฒนามหาวิทยาลัย และคุณสมบัติที่พึงประสงค์ของอธิการบดีเพื่อใช้เป็นเกณฑ์การพิจารณาสรรหาอธิการบดี(๒) กำหนดวิธีการรับการเสนอชื่อ การรับสมัครและการเสาะหาผู้ที่มีคุณสมบัติเหมาะสมให้กว้างขวางที่สุดโดยไม่ใช้วิธีการเลือกตั้งหรือหยั่งเสียง(๓) ประมวลประวัติและผลงาน รวมทั้งพิจารณากลั่นกรองและประเมินคุณสมบัติของบุคคลที่ได้รายชื่อมาตามข้อ ๗ (๒) เพื่อให้ได้ผู้ที่เหมาะสมที่สุดเสนอสภามหาวิทยาลัยตามจำนวนที่คณะกรรมการสรรหาเห็นสมควรข้อ ๘ผู้ที่สมควรดำรงตำแหน่งอธิการบดีจะต้องมีคุณสมบัติตามมาตรา ๒๓แห่งพระราชบัญญัติมหาวิทยาลัยเทคโนโยลีสุรนารี พ.ศ. ๒๕๓๓และควรมีคุณสมบัติเพิ่มเติมดังต่อไปนี้(๑)เป็นผู้ที่เข้าใจและยึดมั่นในหลักการของมหาวิทยาลัยในกำกับของรัฐบาลและอุดมการณ์ของมหาวิทยาลัย(๒) เป็นผู้ที่มีความเป็นนักวิชาการและเป็นที่ประจักษ์ชัดว่ามีความรู้ ความสามารถ และความสำเร็จด้านการบริหารเป็นอย่างดี(๓)เป็นผู้ที่มีภาวะผู้ผู้นำที่เป็นที่ยอมรับนับถือทั้งในและนอกประเทศ(๔)เป็นผู้ที่ไม่มีผลประโยชน์อันอาจจะขัดแย้งกับมหาวิทยาลัย(๕)เป็นผู้ที่สามารถสละเวลาให้กับการปฏิบัติหน้าที่อธิการบดีได้เต็มที่ข้อ ๙[๒] ให้ผู้ได้รับการเสนอชื่อตำรงตำแหน่งอธิการบดีแสดงวิสัยทัศน์นโยบาย และแนวทางการบริหารมหาวิทยาลัยต่อสภามหาวิทยาลัย ตามที่สภามหาวิทยาลัยกำหนดข้อ ๑๐[๓]ผู้ที่ได้รับคะแนนเสียงไม่น้อยกว่ากึ่งหนึ่งของจำนวนกรรมการสภามหาวิทยาลัยทั้งหมดเท่าที่มีอยู่จะเป็นผู้ได้รับการสรรหาได้ดำรงตำแหน่งอธิการบดีกรณีที่เสนอชื่อมากกว่า ๒ คนและไม่มีผู้ใดได้รับคะแนนเสียงไม่น้อยกว่ากึ่งหนึ่งของจำนวนกรรมการสภามหาวิทยาลัยทั้งหมดเท่าที่มีอยู่ให้ลงคะแนนอีกครั้งหนึ่งสำหรับผู้ที่ได้คะแนนเสียงสูงสุด ๒ คนแรกเพื่อให้ได้ผู้ที่ได้คะแนนเสียงสูงสุดไม่น้อยกว่ากึ่งหนึ่งของจำนวนกรรมการสภามหาวิทยาลัยทั้งหมดเท่าที่มีอยู่ประกาศ ณ วันที่ ๑๒ มีนาคม ๒๕๓๗ศาสตราจารย์ ดร. วิจิตรศรีสอ้านนายกสภามหาวิทยาลัยเทคโนโลยีสุรนารีข้อบังคับมหาวิทยาลัยเทคโนโลยีสุรนารีว่าด้วย การสรรหาอธิการบดี (ฉบับที่ ๒) พ.ศ. ๒๕๕๒ปริญสินีย์/ผู้จัดทำ๑๑ พฤษภาคม ๒๕๕๔[๑] ข้อ ๕แก้ไขเพิ่มเติมโดยข้อบังคับมหาวิทยาลัยเทคโนโลยีสุรนารี ว่าด้วย การสรรหาอธิการบดี(ฉบับที่ ๒) พ.ศ. ๒๕๕๒[๒] ข้อ ๙เพิ่มโดยข้อบังคับมหาวิทยาลัยเทคโนโลยีสุรนารี ว่าด้วย การสรรหาอธิการบดี (ฉบับที่๒) พ.ศ. ๒๕๕๒[๓] ข้อ ๑๐เพิ่มโดยข้อบังคับมหาวิทยาลัยเทคโนโลยีสุรนารี ว่าด้วย การสรรหาอธิการบดี (ฉบับที่๒) พ.ศ. ๒๕๕๒